Document ID: 32014D0269

NEUVOSTON TÄYTÄNTÖÖNPANOPÄÄTÖS,
annettu 6 päivänä toukokuuta 2014,
päätöksen 2009/935/YOS muuttamisesta siltä osin kuin on kyse niiden kolmansien valtioiden ja organisaatioiden luettelosta, joiden kanssa Europol tekee sopimuksia
(2014/269/EU)
EUROOPAN UNIONIN NEUVOSTO, joka
ottaa huomioon Euroopan poliisiviraston (Europol) perustamisesta 6 päivänä huhtikuuta 2009 tehdyn neuvoston päätöksen 2009/371/YOS (1), ja erityisesti sen 26 artiklan 1 kohdan a alakohdan,
ottaa huomioon täytäntöönpanosäännöistä, jotka koskevat Europolin suhteita kumppaneihin, henkilötietojen ja turvallisuusluokiteltujen tietojen vaihto mukaan lukien, 30 päivänä marraskuuta 2009 tehdyn neuvoston päätöksen 2009/934/YOS (2) ja erityisesti sen 5 ja 6 artiklan,
sekä katsoo seuraavaa:
(1)
Neuvosto hyväksyi 30 päivänä marraskuuta 2009 päätöksen 2009/935/YOS (3).
(2)
Koska päätöksen 2009/371/YOS 26 artiklan 1 kohdan a alakohdassa tarkoitetun luettelon määrittäminen kolmansista valtioista ja organisaatioista, joiden kanssa Europol tekee sopimuksia, jäljempänä ’luettelo’, liittyy unionin ja sen jäsenvaltioiden ulkosuhteisiin, tuolla alakohdalla siirretään neuvostolle täytäntöönpanovaltuudet kyseisen luettelon määrittämiseksi. Luettelo on päätösten 2009/371/YOS ja 2009/035/YOS nojalla päätöksen 2009/935/YOS liitteessä.
(3)
Europolin hallintoneuvoston kuuluu tarkistaa luetteloa tarvittaessa uudelleen ja päättää, ehdotetaanko neuvostolle sen muuttamista.
(4)
Europolin hallintoneuvosto päätti 3 ja 4 päivänä lokakuuta 2012 pidetyssä kokouksessaan suosittaa neuvostolle, että tämä lisäisi luetteloon tietyt kolmannet valtiot, ja teki yhteenvedon operatiivisesta tarpeesta tehdä sopimuksia näiden kolmansien valtioiden kanssa.
(5)
On hyvin tärkeää, että alkaessaan soveltaa yhteistyösopimusten tekomenettelyä Europol antaa etusijan Georgialle ottaen huomioon vuonna 2009 perustetun itäisen kumppanuuden puitteissa tehdyt sitoumukset, marraskuussa 2013 parafoitu Euroopan unionin ja Georgian välinen assosiaatiosopimus, EU-Georgia-assosiaatio-ohjelma sekä EU:n ja Georgian toimintasuunnitelma viisumivapaudesta.
(6)
Päätös 2009/935/YOS olisi sen vuoksi muutettava.
(7)
Neuvosto päätti 19 päivänä joulukuuta 2012 kuulla Euroopan parlamenttia, joka antoi kuulemisen jälkeen lausuntonsa (4),
ON HYVÄKSYNYT TÄMÄN PÄÄTÖKSEN:
1 artikla
Lisätään päätöksen 2009/935/YOS liitteen 1 kohtaan seuraavat:
-
Brasilia
-
Georgia
-
Meksiko
-
Yhdistyneet arabiemiirikunnat.
2 artikla
Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
Tehty Brysselissä 6 päivänä toukokuuta 2014.

Labels: 12
18
15